RO
C 214/156
Jurnalul Oficial al Uniunii Europene
16.6.2023
Joi, 19 ianuarie 2023
AE.
întrucât aceste necesități legate de o creștere a puterii de propulsie din motive specifice de siguranță ar trebui finanțate prin subvenții și, în anumite condiții, ar trebui sprijinite de FEAMPA, cu condiția să nu ducă la creșterea efortului de pescuit sau a capacității de a captura pește; întrucât, din aceste motive, sprijinul FEAMPA ar trebui să fie disponibil și pentru operațiile de dragare portuară; AF. întrucât activitatea de pescuit la scară mică este mult mai dependentă de starea mării decât pescuitul industrial, ceea ce duce, în funcție de tipul de navă și de unelte, la o neregularitate mai mare în ceea ce privește perioadele de pescuit, afectând astfel numărul anual de zile lucrătoare în care se poate naviga; AG.
întrucât pescuitul artizanal este sustenabil din punctul de vedere al gestionării biologice a stocurilor de pește și din punctul de vedere al resurselor și al selectivității, precum și din punct de vedere social și economic, toate aceste aspecte contribuind la înrădăcinarea profundă a activității din acest sector; AH.
întrucât printre factorii care exercită presiune asupra stocurilor de pește și care prejudiciază și pescuitul în mod direct și indirect se numără poluarea, pierderea habitatelor, traficul maritim și concurența pentru spațiu, precum și schimbările climatice, mai precis efectele acestora, care duc la creșterea temperaturii apei, la acidificare, la schimbări ale curenților marini, asincronism între specii și sosirea speciilor care nu sunt indigene; AI.
întrucât este necesară creșterea capacităților de adaptare la efectele schimbărilor climatice și ale crizelor și de atenuare a acestora prin adoptarea unor măsuri de consolidare a rezilienței comunităților costiere;
AJ.
întrucât pescuitul la scară mică are, de asemenea, potențialul de a contribui la decarbonizare și la creșterea eficienței energetice și, astfel, în ultimă instanță, la eforturile de atenuare a schimbărilor climatice;
AK.
întrucât pescuitul la scară mică este foarte important în UE și în special pentru o serie de comunități de pescuit, împreună cu pescuitul industrial și pelagic; AL. întrucât multe dintre cauzele înrăutățirii situației socioeconomice din acest sector nu au fost încă abordate, inclusiv necesitatea de a consolida poziția pescarilor în lanțul de aprovizionare; AM. întrucât recunoașterea organizațiilor de producători, a asociațiilor și breslelor de pescari le-ar permite acestora să aibă acces la sprijin financiar, iar promovarea participării lor active prin intermediul gestionării în comun ar putea îmbunătăți în mod evident câștigurile obținute de sector; AN. întrucât câștigurile pentru sectorul pescuitului la scară mică, artizanal și costier sunt afectate de prețuri volatile și de fluctuații bruște ale pieței, care sunt sensibile la mulți factori externi, precum pandemia de COVID-19; AO.
întrucât, în sectorul pescuitului, există o puternică variație la nivelul diferitelor sisteme de venituri și salarii, care depind în mare măsură de posibilitățile de pescuit oferite de mediul marin, aceasta reprezentând unul dintre factorii care fac ca acest sector să fie mai puțin atractiv pentru noile generații; AP. întrucât profesioniștii din domeniul pescuitului primesc deseori salarii mici și trebuie să facă față unor condiții de muncă dificile – adesea precare – într-o profesie care rămâne cea mai periculoasă din lume, în timp ce creșterea costurilor asociate cu demararea unei afaceri în domeniul pescuitului, combinată cu un grad tot mai mare de concentrare în acest sector scade atractivitatea pescuitului, în special pentru tineri; AQ.
întrucât piețele sunt dominate adesea de un număr mic de produse consacrate, iar produsele provenite din pescuitul la scară mică, deși oferă o alternativă sustenabilă la speciile intens exploatate, nu beneficiază de o atenție suficientă din punctul de vedere al marketingului; întrucât consumatorii sunt împiedicați adesea să obțină informații complete despre produsul pe care îl cumpără, despre sistemul său de producție sau despre uneltele de pescuit implicate; AR. întrucât profitabilitatea sustenabilă a pescuitului la scară mică este importantă pentru a crește atractivitatea sectorului; AS.
întrucât navele mici sunt afectate cel mai grav de provocările legate de alocarea licențelor de pescuit în apele Regatului Unit, din cauza dificultăților pe care le întâmpină în a-și dovedi istoricul activității de pescuit;